Z A P I S N I K

8. sjednice Školskog odbora Osnovne škole Sveta Marija održane 26. lipnja 2025. u Osnovnoj školi Sveta Marija s početkom u 16,30 sati.

Sjednica je sazvana pozivom od 18. lipnja 2025. (KLASA: 600-04/25-03/9, URBROJ: 2109-44-25-01-1)

Nazočni: Marta Stella, Nataša Nenadović, Andrea Ermakora, Igor Mihalac, Marija Frančić, Ana Slamek Taradi, Željko Strbad– članovi ŠO

Anica Poljak – tajnica-računovođa u svojstvu zapisničara

Predsjednica Školskog odbora Marta Stella pozdravila je nazočne, utvrdila da su sjednici nazočni svi članovi Školskog odbora, te je za sjednicu predložila sljedeći

dnevni red:

1**.**Usvajanje zapisnika s prošle sjednice Školskog odbora (u privitku)

2. Otvaranje zamolbi za radno mjesto ravnatelja/ice

3.Ostala pitanja i prijedlozi

Dnevni red s poziva jednoglasno je prihvaćen.

**Ad 1)** Zapisnik 7. sjednice Školskog odbora bio je priložen pozivu za sjednicu.

***Svi članovi Školskog odbora jednoglasno su prihvatili zapisnik 7. sjednice Školskog odbora.***

**Ad 2)** Novi natječaj za ravnatelja/icu škole bio je objavljen 6. lipnja 2025. u Narodnim novinama i mrežnim stranicama i oglasnoj ploči škole. Marta Stella pročitala je članke Statuta škole koji se odnose na izbor i imenovanje ravnatelja/ice škole. Na objavljeni natječaj u propisanom roku stigla je samo prijava sadašnje ravnateljice Gorane Šavora Peter, profesorice hrvatskog jezika i književnosti i njemačkog jezika i književnosti. Predsjednica Školskog odbora otvorila je prijavu, pregledana je priložena dokumentacija i izvršeno je vrednovanje dodatnih kompetencija (ostvarena 3 boda).

***Utvrđeno je da je prijava pravovaljana te da je prema čl. 64. Statuta škole Gorana Šavora Peter kandidatkinja za ravnateljicu škole. Odluka o utvrđivanju liste kandidata za ravnatelja/icu škole dostavit će se u roku od 3 dana predstavnicima u Školskom odboru iz reda Vijeća roditelja, Učiteljskog vijeća i Skupa radnika.***

**Ad 3)** Nije bilo drugih pitanja.

Sjednica je završena u 17,00 sati.

Zapisničar: Predsjednica Školskog odbora:

Anica Poljak Marta Stella, prof.

KLASA: 600-04/25-03/9

URBROJ: 2109-44-25-01-2